Дэлхийн Худалдааны Байгууллага

Дэлхийн Худалдааны Байгууллага- (ДХБ; англиар. World Trade Organization (WTO), франц. Organisation mondiale du commerce (OMC), испани. Organización Mundial del Comercio) -Олон улсын худалдааг либералчлах, гишүүн орнуудын худалдаа, улс төрийн харилцааг зохицуулах зорилгоор 1995 оны 1 дүгээр сарын 1-нд байгуулагдсан интеграцийн байгууллага. 

 Байгуулагдсан ба зорилт 
ДХБ нь худалдааны шинэ хэлэлцээрийг боловсруулж хэрэгжүүлэх үүрэгтэй бөгөөд дэлхийн ихэнх улс орнуудын гарын үсэг зурж, парламентаараа соёрхон батлуулсан бүх гэрээг гишүүд хэрхэн дагаж мөрдөж байгааг хянадаг. ДХБ нь үйл ажиллагаагаа 1986-1994 оны хүрээнд гаргасан Худалдаа тарифын Ерөнхий Гэрээний (англиар. General Agreement on Tariffs and Trade, GATT, ГАТТ) шийдвэрийн үндсэн дээр явуулдаг. 

ДХБ -ын төв байр нь Швейцарын Женев хотод байрладаг. ДХБ -ын тэргүүн (Ерөнхий захирал) - 2021 оны байдлаар - Нгози Оконжо -Ивеала, байгууллага нийт 600 орчим ажилтантай. 

Дэлхийн худалдааны үүрэг нэмэгдэж байгаа нь 19 дүгээр зууны эхэн үед аж үйлдвэржсэн орнуудыг гаалийн татварын асуудлаар олон улсын түвшинд хязгаарлагдмал хамтын ажиллагаагаа үргэлжлүүлэхэд хүргэсэн юм. 1929 онд эхэлсэн дэлхийн эдийн засгийн хямрал, зарим хөгжингүй орнуудад дотоодын зах зээлээ гаалийн өндөр татвараар гадаадын импортоос шууд хамгаалах замаар даван туулах оролдлого хийсэн нь гадаад худалдааны хэмжээ нэмэгдэхийн хэрээр гадаад худалдааны хэмжээ нэмэгдэхийн хэрээр олон улсын хэмжээнд зохион байгуулалт, үндэстэн дамнасан хууль эрх зүйн орчин зохицуулалтыг хийх  шаардлагатайг харуулсан байна.

Олон улсын худалдааг зохицуулах зорилготой олон улсын байгууллага байгуулах санаа нь Дэлхийн 2 дугаар дайн дуусахын өмнө үүссэн. Үндсэндээ 1944 онд АНУ, Их Британийн хүчин чармайлтаар Олон улсын валютын сан, Олон улсын сэргээн босголт, хөгжлийн банкийг Бреттон Вудсын бага хурлаар байгуулжээ. 

 Цахим холбоос 

 Дэлхийн Худалдааны Байгууллагын цахим хуудас (англи, испани, франц хэлээр)


Ангилал:Олон улсын эдийн засгийн байгууллага
Ангилал:Олон улсын худалдаа
Ангилал:Женев дэх олон улсын байгууллага
Ангилал:Олон улсын эрх зүйн байгууллага
Ангилал:НҮБ-ын салбар байгууллага
Ангилал:1994 онд байгуулагдсан